DERMATOLOĢIJAS UN ĶIRURĢIJAS KLĪNIKA EDK

Dermatoloģijas un ķirurģijas klīnika ir lielākais un modernākais dermatoloģijas centrs Latvijā, kas izveidots, ņemot vērā labāko ārvalstu pieredzi. Klīnikā diagnosticē un ārstē dažādas ādas saslimšanas, novērš estētiskās problēmas un veic unikālas ādas atjaunošanas procedūras.

 Klīnika nodrošina visa veida ādas problēmu diagnostiku:

• optisko un digitālo dermaskopiju,

• ultrasonogrāfisko diagnostiku,

• siaskopiju,

• konfokālo lāzera mikroskopiju,

• MoleMax tehnoloģiju,

• u.c.

Te tiek veiktas ambulatorās un lāzerķirurģiskās operācijas ādas labdabīgo jaunveidojumu - dzimumzīmju, papilomu, fibromu likvidācijai. Tiek diagnosticētas un ārstētas dažādas dermato-onkoloģiskās saslimšanas. Iespējams likvidēt asinsvadu veidojumus - hemangiomas, „portvīnu” plankumus, kā arī risināt iekaisīgu izsitumu, pastiprinātu kapilāro tīklojumu un paplašinātu asinsvadu problēmas uz sejas, kājām vai citām ķermeņa daļām. Klīnikā tiek veiktas terapijas rētaudu likvidācijai, kā arī lāzerprocedūras, tetovējumu, permanentā make-up un pigmentu likvidēšanai. Klīnikā veic ādas atjaunošanas procedūras, kas ļauj sasniegt izcilus rezultātus un panākt acīmredzamus ādas un vizuālā izskata uzlabojumus.

Klīnikā pieejami estētisku ādas problēmu risinājumi, izmantojot plašu lāzeru un IPL iekārtu klāstu:

• Ādas labdabīgo jaunveidojumu (dzimumzīmju, papilomu, kārpu, fibromu u.c.) likvidācija

• Ādas ļaundabīgo veidojumu likvidācija

• Asinsvadu veidojumu, paplašinātu kapilāru, pigmentplankumu, iekaisīgu izsitumu likvidācija

• Rētaudu likvidācija

• Tetovējumu likvidācija

• Fotorejuvenācija - ādas krāsas un elastības atjaunošana, kā arī sīko krunciņu likvidācija

• u.c.

Pacientiem šeit ir radīta patīkama un komfortabla vide, lai katrs apmeklējums sniegtu patiesi pozitīvas emocijas.

Dermatoloģijas un ķirurģijas klīnika ir viena no nedaudzajām privātajām ārstniecības iestādēm Latvijā, kas ieguvusi ISO sertifikātu. Saņemtais sertifikāts apliecina klīnikas sniegto pakalpojumu nevainojamo kvalitāti.